Colectivul Ansamblului Artistic Profesionist "Mureșul" din Târgu Mureș își exprimă regretul și profunda tristețe pentru trecerea la cele veșnice a solistei vocale Dorina Grad (62 de ani), reprezentantă de cinste a zonei Someșului, care timp de peste 30 de ani a fost prezentă în toate spectacolele Ansamblului.
"În aceste momente de adâncă tristeţe, transmitem îndoliatei familii și tuturor celor apropiaţi sufletului său, întreaga noastră compasiune și sincere condoleanţe. Dumnezeu să o odihnească în pace! Înmormântarea va avea loc sâmbătă, 9 martie ora 14.00 la Cimitirul Dealul Florilor din Dej", au informat vineri, 8 martie, reprezentanții Ansamblului Artistic Profesionist "Mureșul" din Târgu Mureș.
Echipa cotidianului Zi de Zi transmite sincere condoleanțe familiei îndoliate.
(Redacția / Foto: https://depositphotos.com/home.html )